Col·laboració entre les administracions públiques
Col·laboració de l'Església catòlica
Categories de protecció del patrimoni cultural
Béns culturals d'interès nacional
Notificació, publicació i efectes de la incoació
Finalització de l'expedient de declaració
Notificació i publicació de la declaració
Procediment per a deixar sense efecte una declaració
Els restants béns integrants del patrimoni cultural català
Protecció del patrimoni cultural català
Règim comú dels béns mobles i immobles
Règim aplicable a tots els béns integrants del patrimoni cultural català
Deure de preservació i manteniment
Programes d'actuacions de conservació
Règim de protecció dels béns immobles
Revisió de llicències urbanístiques
Règim de protecció dels béns mobles
Règim aplicable a tots els béns mobles integrants del patrimoni cultural català
Normes específiques de protecció del patrimoni arqueològic
Concepte de patrimoni arqueològic i règims de protecció
Autorització d'intervencions arqueològiques
Intervencions per obres en béns immobles d'interès nacional
Espais de protecció arqueològica
Intervencions arqueològiques de l'Administració
Descobriment de restes arqueològiques
Ajuts per a la investigació, la conservació i la rehabilitació
Gestió dels monuments per la Generalitat
Instal·lació de museus, arxius i biblioteques
Execució d'aquesta Llei i règim sancionador
Mesures per a l'execució d'aquesta Llei
Execució del deure de conservació
Classificació de les infraccions
Termini de resolució dels expedients sancionadors
Consell Assessor del Patrimoni Cultural Català
Disposició addicional Primera - Disposició addicional Sisena
L'Administració de la Generalitat pot exercir el dret de tempteig sobre les transmissions oneroses de la propietat o de qualsevol dret real sobre els béns culturals d'interès nacional, sobre els béns mobles catalogats o sobre els restants béns mobles integrants del patrimoni cultural català, amb caràcter preferent respecte de qualsevol altra administració pública.
Els consells comarcals i els ajuntaments poden exercir subsidiàriament el mateix dret respecte dels béns immobles d'interès nacional.
Els propietaris o titulars de drets reals sobre els béns esmentats en l'apartat 1 han de notificar fefaentment al Departament de Cultura la intenció de transmetre els béns o els drets, i han d'indicar-ne el preu, les condicions de la transmissió i la identitat de l'adquirent.
Si la transmissió afecta un bé immoble, el Departament de Cultura ho ha de comunicar al consell comarcal i a l'ajuntament corresponents.
En el termini de dos mesos a comptar de la notificació a què es refereix l'apartat 2, l'Administració de la Generalitat, i subsidiàriament els consells comarcals i els ajuntaments, poden exercir el dret de tempteig.
El dret de tempteig es pot exercir en benefici d'altres institucions públiques o d'entitats privades sense ànim de lucre, en les condicions que en cada cas s'estableixin.
Si la transmissió a què es refereix l'apartat 2 no es notifica o no es formalitza en les condicions notificades, l'Administració de la Generalitat, i subsidiàriament els consells comarcals i els ajuntaments, poden exercir el dret de retracte, en els mateixos termes establerts per al dret de tempteig, en el termini de dos mesos a comptar del moment en què la Generalitat té coneixement fefaent de la transmissió.
El que estableix aquest article no és aplicable als immobles integrants de conjunts històrics que no tenen la condició de monuments ni als immobles inclosos en entorns de protecció.
Els drets de tempteig i retracte poden ésser exercits pels consells comarcals i els ajuntaments, respecte als immobles catalogats, en els mateixos termes que estableixen els apartats anteriors.
En cas de concurrència, és preferent el dret de l'ajuntament.
Els propietaris o titulars d'altres drets reals sobre immobles catalogats han de notificar-ne les transmissions a l'ajuntament i al consell comarcal en els termes que estableix aquest article.
L'Administració de la Generalitat pot exercir els drets de tempteig i retracte sobre qualsevol bé integrant del patrimoni cultural català que se subhasti a Catalunya.
A aquest efecte, els subhastadors han de notificar al Departament de Cultura, amb l'antelació que sigui fixada per reglament, les subhastes que afectin els béns esmentats.
La Generalitat pot exercir aquests drets en benefici d'una altra entitat pública o d'una entitat privada sense finalitat de lucre.
L'Administració de la Generalitat ha de reservar en els pressupostos de les obres públiques que financi totalment o parcialment una partida mínima de l'1,5% de la seva aportació, amb la finalitat d'invertir-la en la conservació, la restauració, l'excavació i l'adquisició dels béns protegits per aquesta llei i en la creació artística contemporània.
-2 La reserva a què es refereix l'apartat 1 també s'aplica sobre el pressupost total d'execució de les obres públiques que executen els particulars en virtut de concessió administrativa de la Generalitat.
-3 S'exceptuen de les mesures fixades pels apartats 1 i 2 les obres públiques següents:
a) Aquelles en què l'aportació de la Generalitat o del concessionari és inferior a cent milions de pessetes.
b) Les que es fan per complir específicament els objectius d'aquesta Llei.
c) Les que es financen totalment amb càrrec a transferències de fons finalistes.
-4 Als efectes del que diposa la lletra a) de l'apartat 3, no es tenen en compte els eventuals fraccionaments en la contractació d'una obra que es pugui considerar unitàriament o globalment.
Els costos de les intervencions arqueològiques a què fan referència els articles 48.2 i 49.3 tenen la consideració d'aportació a l'1,5% cultural.
-6 Els criteris i la forma d'aplicació dels fons obtinguts d'acord amb aquest article s'han de determinar per reglament.
En qualsevol cas, tenen caràcter preferent els béns culturals que poden quedar afectats directament per l'obra pública de què es tracti i els que es troben situats en el seu entorn.
El Departament de Cultura ha d'emetre informe prèviament a l'aplicació dels fons.
-7 En els expedients de contractació d'obres s'ha d'acreditar la disponibilitat del crèdit necessari per al compliment de l'obligació de reserva determinada per aquest article.
Les inversions culturals que l'Estat faci a Catalunya en aplicació de l'1,5% cultural determinat per la Llei del patrimoni històric espanyol s'han de fer amb l'informe previ del Departament de Cultura sobre els sectors i àmbits culturals que es considerin prioritaris en cada moment.